Département Meurthe-et-Moselle

As Département Meurthe-et-Moselle [mœʀtemɔˈzɛl] is's franzesische Département mid da Oadnungsnumma 54. Es liegd im Noadostn van Land in da Region Grand Est und is noch de Fliss: Meurthe und Mosl bnennd. De Haptstod (Präfektua, frz.: préfecture) is Nancy, Untapräfektuan san: Briey, Lunéville und Toul. Geografie As Département grenzd: im Noadn on de bejgische Provinz Luxnbuag und on Luxnbuag, im Noadostn ons Département Moselle, im aissastdn Sidostn ons Département Bas-Rhin, im Sidn ons Département Vosges und im Westn ons Département Meuse. Woppn In Goid a rouda Schrägrechtsboikn blegd mid drei gstimmldn süwane Odla, begleitd vo zwoa blaun schrägrechts liengdn Wejnleistn. Des is's Woppn van oidn Herzogtum Lothringen, in dessn Zentrum se's Département bfindd, eagänzd um de beidn blaun Wejnleistn, de de Fliss: Meurthe und Mosl symbolisian. Gschicht As Département is om 7. Septemba 1871 mid de via Arrondissements: Briey, Lunéville, Nancy und Toul grindd worn. As Elsass und voa oim da deitschsprochige Tei vo Lothringen woa ois Foige van Deitsch-Franzesischn Kriag ois „Reichsland“ om neigrinddn Deitschn Reich ogschlossn worn; hiavo betroffn woa voa oim da gressde Tei van Départements Moselle und de Arrondissements: Sarrebourg und Château-Salins van Département Meurthe. De ba Frankreich vabliemna Gebiete vo de zwoa Départements san no im gleichn Joar zan neien Département Meurthe-et-Moselle zammglegd worn. De heitige Grenz zwischn de Departements: Moselle und Meurthe-et-Moselle woa vo 1871 bis 1919 de Stootsgrenz zwischn Deitschland (Deitsches Koasareich) und Frankreich (Dritte Franzesische Republik). Ois Deitschland ois Foige van valoana Easchtn Wejdkriag 1919 gmäß'm Versailla Vatrog 's Gebiet van Reichsland wieda n Frankreich zruckgem hod miassn, hod da franzesische Stoot de 1871 zongne Grenz zwischn de Départements beib'hoidn. Städt De bevejkarungsreichsdn Gmoana van Département Meurthe-et-Moselle san: Vawoitungsgliedarung As Département Meurthe-et-Moselle hod sa se bis 2014 in 4 Arrondissements mid 23 Kantonen und 592 Gmoana gliedad: Vaändarunga Vo 1926 bis 1943 woa's Arrondissement Toul afgläsd. 1997 is de Ortschoft Han-devant-Pierrepont ausm Kanton Spincourt (Arrondissement Verdun) van Départements Meuse in an Kanton Longuion (Arrondissement Briey) van Départements Meurthe-et-Moselle eihgliedad worn. Afgrund vo ana Woihrechtsändarung 2014 is da Neizuaschnitt vo de Kantone ob 2015 nädig worn. Stott da bishea 44 Kantone is's Département etzad in 23 Kantone untateid, wobei diesn etzad ned meah notwendig jeweis nua Gmoana vo om oanzing Arrondissement zuagoadned san. Vakeah Duachs Département Meurthe-et-Moselle fiahd de Schnejfoahstrecke LGV Est européenne mid'm 1510 m longa Moslviadukt ba Vandières. Sengswiadigkeitn Da Place Stanislas in Nancy (Wejdkuituaeabe) As Schloss Lunéville De Kathedraoi Saint-Étienne in Toul De Basilika St-Nicolas in Saint-Nicolas-de-Port Im Netz Département Meurthe-et-Moselle (franzesisch) Präfektur des Départements Meurthe-et-Moselle (franzesisch) Literatur zum Département Meurthe-et-Moselle im Katalog der Deutschen Nationalbibliothek Beleg